钦定古今图书集成/明伦汇编/闺媛典/第053卷 > 江元妻吕氏
## 钦定古今图书集成/明伦汇编/闺媛典/第053卷 > 江元妻吕氏

按《旌德县志》：“吕氏，江元妻。元家徒壁立，氏归未几，元
病，氏剪发刲臂治之不效。夫死，遗孤二岁，氏水浆不
入口者三日。众劝谕强起，辟纑刺绣奉姑𫗴粥，恒自
饱菜根。姑病，氏复割体肉救之。子六龄，以痘殇，氏抱
尸七日不释，曰：‘吾必死奉姑，有二伯在’。乃拜辞姑复
拜二伯曰：‘媳以姑累伯。沐浴更衣，绝粒三日，哭拜夫’”
茔，欲触石，左右扶归，不食。姑劝之食，氏出刀置前曰：
“俾死于此，何如？”听饿，获全其形。遂饿至十日而毙，时
年二十五。